text: Les drogues: una exposició per a reflexionar – Una mica més a prop
  13 gener 2016 by miquelreguant
  Des del dia 11 fins al dia 21 de gener al Casal de Joves de Súria hi ha una exposició sobre les drogues
  Una exposició adreçada a pares, adolescents i joves.
  Com diuen en la seva presentació:
  Aquesta exposició proporciona informació sobre les drogues, adaptada als nous patrons de consum, i treballa els factors de protecció, amb missatges adreçats a tres col·lectius: els adolescents de 12 a 15 anys, els joves a partir dels 16 anys, i els pares i les mares.
  L'exposició s'estructura en tres nivells:
  Informació general per a tots els públics sobre el tabac, l'alcohol i el cànnabis i sobre com afecten les drogues sobre el cervell.
  Informació específica per a cada tipus de públic (adolescents, joves, pares i mares) oferta en àmbits separats definits per plafons identificats amb un color per cada grup de població; jocs interactius a través d'unes tauletes que es distribueixen entre els visitants i que contenen tot el material de l'exposició.
  Si no podeu anar-hi podeu trobar la informació a : http://controles.diba.cat
  Massa sovint hi ha tòpics sobre les drogues, com un element marginal, oblidant que convivim amb drogues legals, com l'alcohol i el tabac i també les altres i hi són, encara que no ho vulguem veure.
  Fa temps ja vam reproduir una entrada d'un altre bloc sobre l'alcohol. https://miquelreguant.wordpress.com/2013/03/20/541/
  Hem d'aprendre i conèixer què fan les drogues, quins problemes poden produir, totes, legals i il.legals, i saber com reduir les persones joves que hi comencin a tenir problemes. Però cal tenir la informació i les eines, especialment, els que tenen fills, però el treball amb ells no és quan ja hi ha maldecaps, sinó des de petits, reforçant-los l'autoestima, ensenyant-los a tolerar les frustracions, acompanyar-los, i moltes altres coses que els facin més forts en el moment de les decisions difícils i quan tinguin pressions per no ser diferent dels altres.
  Però, sobretot, hem de saber que els nens, des de ben petits, aprenen del que veuen. Si volem que aprenguin bones maneres de viure, sense drogues i altres aspectes que poden ser negatius nosaltres hem de ser els primers a fer-ho.
  Aquesta entrada s'ha publicat en Temes de salut i etiquetada amb Adolescents, Alcohol, Autoestima, Conductes, Exposició, Hàbits, Joves, Pares, Prevenció, Tabac. Afegiu a les adreces d'interès l'enllaç permanent.